क्या यह अभिव्यक्ति किसी स्त्री की नहीं लगती? यानि रचना का संसार रचनाकार की दृष्टि पर निर्भर करता है।इस पर निर्भर करता है कि उसका मन-मष्तिक आसपास घट रही चीजों को कैसे लेता है।उसका दिमाग किन अस्वाभाविक, अप्राकृतिक चीजों को स्वीकार कर चुका है या अस्वीकार करता है।स्त्री केन्द्रित साहित्य भले ही वह स्त्री द्वारा लिखा गया हो जरूरी नहीं वह पितृसत्ता के ऊपर प्रहार करता हो,उसका आख्यान उसकी रगों में बह रहे मर्दवादी,सामंती मूल्यों से ग्रस्त न हो। ठीक इसी तरह स्त्री का लेखन सिर्फ स्त्री जीवन की परिघटनाओं तक सिमटा रहे यह जरुरी नहीं।